projecte-aina/catalan_government_crawling huggingface dataset:
En aquesta ocasió et presentem el Diccionari de llengües del món publicat en línia pel TERMCAT.
El diccionari aplega 1.264 entrades amb informació sobre les llengües que es parlen en els diversos territoris del planeta.
Cada entrada s'encapçala amb la denominació o les denominacions catalanes de cadascuna de les llengües, i també inclou els noms de cada llengua en 18 llengües diferents, a part d'en la llengua pròpia de què es tracti.
Complementàriament, l'obra aplega informació sobre la filiació lingüística de cada llengua, el lloc on es parla, la seva situació sociolingüística, vitalitat, alguns aspectes històrics, etc.
Les dades contingudes en aquest diccionari procedeixen d'un projecte que Linguamón-Casa de les llengües va dur a terme amb la col·laboració del Grup d'Estudi de Llengües Amenaçades de la Universitat de Barcelona i del CIEMEN.
En aquest apartat et mostrem un web de casa nostra.
Aquest cop t'ensenyem el web de Vilafranca Capital de la Cultura Catalana 2015.
La capitalitat de la Cultura Catalana s'adreça a tot el domini lingüístic i cultural català.
Té com a objectius contribuir a ampliar la difusió, l'ús i el prestigi social de la llengua i cultura catalanes, incrementar la cohesió cultural dels territoris de llengua i cultura catalanes i promocionar i projectar el municipi designat com a Capital de la Cultura Catalana, tant a l'interior com a l'exterior.
Fins ara les ciutats que han acollit la capitalitat són: Banyoles (2004), Esparreguera (2005), Amposta (2006), Lleida (2007), Perpinyà (2008), Figueres (2009), Badalona (2010), Escaldes-Engordany (2011), Tarragona (2012), Ripoll (2013) i Barcelona (2014).
Al web de Vilafranca 2015 et pots posar al dia de tots els esdeveniments programats per a aquest any.
També et volem ensenyar webs de fora de Catalunya, així que en aquesta ocasió et proposem que visitis el web de Nacions Unides dedicat al Dia Internacional de la Dona, el 8 de març.
El lema d'enguany és "Dóna poder a les dones.
Dóna poder a la humanitat: imagina-t'ho!" que recrea un món en què cada dona i cada nena pot prendre les seves decisions, pot participar en política, educar-se, tenir els seus propis mitjans de vida, o viure en societats sense violència ni discriminació.
El Dia Internacional d'enguany està marcat pels 20 anys de la Declaració de Pequín, un pla que 189 governs van signar amb l'objectiu de materialitzar els drets de les dones.
Després de 20 anys, tot i que s'ha avançat molt, encara queda molta feina per fer.
Et convidem a navegar pel web de les Nacions Unides per conèixer els projectes que s'estan portant a terme per millorar la situació de moltes dones de tot el món.
En aquesta ocasió et presentem el Portal de Patrimoni d'Editors i Editats, que ha estat desenvolupat per la Biblioteca de Catalunya.
El portal ha estat creat amb la voluntat de promoure la preservació i el descobriment del patrimoni editorial, proporcionar un accés únic als fons i arxius d'editors i autors, així com per contribuir a la internacionalització del patrimoni i la cultura catalana a través de les seves indústries culturals, posar en valor els fons personals d'autors i editorials a través de la seva vinculació i garantir-ne l'edició històrica per a futures publicacions.
En aquest apartat et mostrem un web de casa nostra.
Aquest cop t'ensenyem el web de Kosmopolis, Festa de la literatura amplificada.
Kosmopolis és un festival biennal, organitzat pel Centre de Cultura Contemporània ( CCCB ) que defensa, des del 2002, un concepte de literatura obert -amplificada- en el qual la paraula (oral, impresa, electrònica) interactua amb les arts i les ciències.
És una festa per descobrir autors i gèneres, fer-nos preguntes sobre el cànon i sobre els límits entre disciplines i explicar els futurs del llibre i de la lectura.
L'edició d'enguany, la vuitena, tindrà lloc entre el 18 i el 22 de març de 2015.
També et volem ensenyar webs de fora de Catalunya, així que en aquesta ocasió et proposem que visitis el web de la Tate Modern de Londres, amb motiu de la presentació del cicle "Albert Serra: Divine Visionaires and Holy Fools", on es farà un recorregut per l'obra del reconegut i premiat cineasta català.
Entre les projeccions i activitats programades destaca la que tindrà lloc divendres 13 de març on es farà una prèvia de Singularity, el treball més recent d'Albert Serra, que representarà Catalunya a la propera Biennal d'Art de Venècia, que s'inaugurarà el 6 de maig de la mà de l' Institut Ramon Llull.
La Tate Modern, per la seva banda, acull una de les col·leccions més completes i importants d'art contemporani del món.
Entre les seves obres es troben les dels autors més importants del segle XX, com Pablo Picasso, Andy Warhol, Salvador Dalí, Mark Rothko, o Francis Bacon, entre molts altres.
La comissió assessora està formada per programadors municipals i per tècnics del Departament de Cultura de la Generalitat de Catalunya, de l'Oficina de Difusió Artística de la Diputació de Barcelona, de la Diputació de Girona, de la Diputació de Lleida i de la Diputació de Tarragona.
Les funcions de la comissió assessora són:
La comissió assessora es regirà per criteris de rigor, transparència, neutralitat i objectivitat i haurà d'estar exempta d'interessos de part.
La comissió assessora està formada per tres grups de treball organitzats d'acord amb tres àmbits artístics: teatre i dansa; familiar i circ; i músiques clàssiques i/o modernes o populars.
La comissió es pot reunir per grups de treball (per àmbits) o bé de forma plenària.
Els criteris per a formar-ne part, són els següents:
La comissió és podrà convocar periòdicament, abans d'obrir els períodes de sol·licitud d'activitats dels ens locals establerts al calendari.
En aquest espai et proposem que visitis una pàgina del web del nostre Departament o d'altres webs de tema cultural relacionats amb la Generalitat de Catalunya.
En aquesta ocasió, et presentem el nou web del Museu de la Ciència i de la Tècnica de Catalunya (mNACTEC).
El Museu, ubicat al singular edifici de la fàbrica Aymerich Amat i Jover, antic vapor tèxtil llaner de Terrassa, mostra, des de fa 30 anys, la implantació i l'evolució dels avenços científics i tècnics a Catalunya i, particularment, la seva aplicació industrial.
Al web et pots informar sobre la seva col·lecció permanent, les exposicions temporals, les activitats familiars, educatives...
I si encara no l'has visitat, aprofita l'arribada de la primavera i fes una visita a Terrassa amb el bitllet combinat dels Ferrocarrils de la Generalitat de Catalunya (FGC) i els espais culturals de la ciutat, que inclou l'entrada al mNACTEC i a altres monuments de Terrassa com la Seu d'Ègara o la Masia Freixa.
Avui t'ensenyem el nou web dels Museus de Sabadell, que informa sobre els dos museus municipals de la ciutat: el Museu d'Art i el Museu d'Història.
El Museu d'Art explica la història de l'art local a partir de la mostra de l'obra dels artistes més representatius, com també dels forans que han incidit en l'art sabadellenc, des de principis del segle XIX fins l'actualitat.
El Museu d'Història, per la seva banda, presenta una gran quantitat d'objectes de Sabadell i el seu entorn obtinguts a través d'excavacions arqueològiques, de recol·leccions i de donacions que engloba les col·leccions d'arqueologia, tèxtil i monogràfiques (antics oficis, monedes, rajola, ceràmica...).
Al web pots obtenir tota la informació sobre els dos museus i sobre les activitats que s'hi desenvolupen.
També et volem ensenyar webs de fora de Catalunya, així que en aquesta ocasió et proposem que visitis el web de l' Organització Internacional per al Llibre Juvenil (IBBY) amb motiu de la celebració, el 2 d'abril, del Dia Internacional del Llibre Infantil.
El Dia coincideix amb la data del naixement de l'escriptor danès Hans Christian Andersen (2 d'abril de 1805) i, des de 1967, IBBY aprofita aquesta efemèride per promoure els bons llibres infantils i juvenils i la lectura entre els més joves.
Cada any, una secció nacional té l'oportunitat de ser la patrocinadora internacional del Dia del Llibre Infantil i selecciona dos reconeguts autors del seu país, un escriptor i un il·lustrador, perquè elaborin el missatge adreçat a tots els infants, el cartell que es distribueix per tot el món i se'n promogui la celebració a les biblioteques, centres escolars, llibreries, etc. Tens també més informació a la secció espanyola de l'IBBY, l'OEPLI.
En aquest espai et proposem que visitis una pàgina del web del nostre Departament o d'altres webs de tema cultural relacionats amb la Generalitat de Catalunya.
En aquesta ocasió et presentem el nou web del Museu de Lleida.
El web presenta un disseny més atractiu i entenedor i aporta diverses novetats com la consulta on-line de la col·lecció.
Actualment es pot consultar una selecció d'algunes de les peces més representatives de cada període (Paleolític i Neolític, Edat del bronze, Edat del ferro i estat ilerget, Roma, Antiguitat tardana, Al-Àndalus, Romànic, Gòtic, Renaixement i Barroc), però està previst que en un futur es pugui consultar tot el catàleg.
A més, trobaràs tota la informació relativa a les exposicions temporals i a altres activitats que s'hi organitzen, horaris...
En aquest apartat et mostrem un web de casa nostra.
Avui t'ensenyem el web del projecte Districte Cultural de l'Hospitalet, creat per l'Ajuntament de l'Hospitalet per donar impuls al desenvolupament de les indústries creatives.
El Districte haurà de créixer al voltant del Centre Cultural Metropolità Tecla Sala, un espai situat al centre geogràfic de L'Hospitalet, en la confluència dels barris de Sant Josep, Bellvitge i Santa Eulàlia.
El Tecla Sala està previst que sigui el motor del Districte, actuarà com a canalitzador de projectes i activitats i es convertirà en espai de trobada i de debat.
Tens tota la informació relativa al projecte en el seu web.
També et volem ensenyar webs de fora de Catalunya, així que en aquesta ocasió et proposem que visitis el web sobre la vida i la filmografia del cineasta Orson Welles, amb motiu de la celebració, enguany, del centenari del seu naixement.
El web recull també informació sobre els actes d'homenatge que tindran lloc durant aquest any arreu del món.
Precisament, a casa nostra, la Filmoteca de Catalunya s'erigeix com un dels referents mundials de l'efemèride amb una programació que inclou una retrospectiva complerta amb tots els llargmetratges que Welles va dirigir, una exposició, un seminari, presentacions de llibres, etc. No deixeu passar aquesta oportunitat de retrobar-vos amb el director.
En aquest espai et proposem que visitis una pàgina del web del nostre Departament o d'altres webs de tema cultural relacionats amb la Generalitat de Catalunya.
En aquesta ocasió et presentem el web, coordinat pel Diplocat, Consell de Diplomàcia Pública de Catalunya, que recull les activitats relacionades amb la Diada de Sant Jordi que es fan arreu del món.
Pots fer la cerca d'activitats per data, per ciutat, per país o per continent.
La cerca també es pot fer a través d'un mapa des d'on es poden visualitzar totes les ciutats que acullen activitats.
El web vol donar a conèixer arreu del món aquesta festa cívica tan arrelada a casa nostra i que cada any se celebra a més indrets del món.
Avui t'ensenyem el web de l' Associació de Professionals de la Dansa de Catalunya (APdC), amb motiu de la celebració, el 29 d'abril, del Dia Internacional de la Dansa.
El DID va ser proclamat per la UNESCO l'any 1981 en record del naixement, el 29 d'abril, de Jean-Georges Noverre (1727-1810), figura clau en la renovació del llenguatge coreogràfic.
La celebració del Dia Internacional de la Dansa inclou les següents activitats: "Balla'm un llibre", en què 5 biblioteques d'arreu de Catalunya acolliran 5 propostes coreogràfiques; Accions ballades a espais públics i emblemàtics; encàrrec i difusió del Missatge del Dia Internacional de la Dansa, i l'Agenda de dansa, recull de tota la programació que es durà a terme a Catalunya amb motiu del DID a dansacat.org i a una aplicació mòbil.
També et volem ensenyar webs de fora de Catalunya, així que en aquesta ocasió et proposem que visitis dos webs, el web que la UNESCO dedica al Dia Internacional de la Terra i el d' Earth Day Network.
Enguany es compleixen 45 anys de la proclamació del 22 d'abril com a Dia Internacional de la Terra.
Aquest Dia ha de servir de recordatori de la necessitat que el planeta té que cadascú de nosaltres es comprometi en la seva protecció, d'aquí el lema d'enguany "Ha arribat el moment d'assumir el lideratge".
Des del web de la UNESCO i des del d'Earth Day pots veure totes les activitats que tenen lloc arreu del món, així com també trobaràs informació sobre com prendre partit en la conservació del nostre planeta.
En aquest espai et proposem que visitis una pàgina del web del nostre Departament o altres webs de temes culturals relacionats amb la Generalitat de Catalunya.
En aquesta ocasió et presentem el web dedicat al projecte "Catalonia in Venice.
Es tracta d'un projecte cinematogràfic realitzat per Albert Serra, comissariat per Chus Martínez i produït per l' Institut Ramon Llull (IRL), que es presenta als Eventi Collaterali de la 56a edició de la Biennal d'Arts Visuals de Venècia.
Aquesta és la quarta vegada que l'IRL porta Catalunya a la Biennal d'Art i en les dues darreres edicions ha tingut presència també a la d'Arquitectura.
Singularity (La Singularitat) és un film de 12 hores, que es projecta en cinc gegantines pantalles, subtitulat a l'anglès en un magatzem d'embarcacions a la veneciana Isola de San Pietro.
El passat mes de març la Tate Modern de Londres va dedicar un cicle a Albert Serra en què es van projectar en primícia algunes imatges de La Singularitat.
Des de llavors, l'expectació entre la crítica ha anat creixent i algunes publicacions com l'alemanya Monopol asseguren que "tot i no formar part de la programació de pavellons nacional, Catalunya estarà a l'alçada".
Avui t'ensenyem el web de la Setmana de la Poesia de Barcelona que, un any més, omplirà de poesia la ciutat de Barcelona.
En paraules del seu director Sam Abrams "Un cop l'any, sempre a la primavera, arriba la Setmana de la Poesia de Barcelona, set dies farcits de tota mena de propostes centrades en la poesia.
En conjunt, la Setmana de la Poesia de Barcelona és una gran celebració pública que vol destacar la importància innegable de la poesia en les vides de les persones, en la vida de la ciutat i en la vida del sistema literari del país.
En definitiva, la Setmana és el gran mostrari que ens fa visibles la diversitat i la vitalitat i l'excel·lència de la poesia catalana d'ara, i ens apropa veus potents del panorama internacional (...)".
Al seu web teniu tota la informació sobre les activitats que s'hi desenvolupen.
També et volem ensenyar webs de fora de Catalunya, així que en aquesta ocasió et proposem que visitis el web Museums+Heritage, que engloba informació sobre la Fira Museums+Heritage, els Premis Museums+Heritage i una revista online també sobre museus i patrimoni.
Tant la Fira com els Premis tenen lloc un cop a l'any.
La Fira compta amb expositors de tots els sectors del patrimoni, inclou conferències sobre disseny expositiu, públics, noves tecnologies, etc. Els Premis, per la seva banda, premien els millors projectes patrimonials i museístics de l'any en categories com "Conservació i restauració", "Millor exposició temporal", "Innovació", "Premi internacional"...
En l'edició d'enguany, un projecte català ha estat entre els cinc finalistes de la categoria "Premi Internacional".
Es tracta del projecte Taüll1123, de recuperació virtual de les pintures romàniques de l'església de Sant Climent de Taüll, realitzat pel Departament de Cultura i l'Obra Social "la Caixa".
El guanyador, finalment, ha estat Micropia, l'exposició de Natura Artis Magistra (Holanda).
En aquest espai et proposem que visitis una pàgina del web del nostre Departament o altres webs de temes culturals relacionats amb la Generalitat de Catalunya.
En aquesta ocasió et presentem el web de l' Any de les Biblioteques 2015.
El Govern ha declarat aquest any Any de les Biblioteques, coincidint amb el centenari de la creació de la Xarxa de Biblioteques Populars de la Mancomunitat de Catalunya, i amb l'objectiu de fer balanç i donar valor al model bibliotecari impulsat per la Mancomunitat; posicionar el model de biblioteca pública de Catalunya per fer front als reptes de la societat de futur; situar les biblioteques com a equipament cultural bàsic en els nuclis dels debats sobre les polítiques culturals; difondre el paper de les biblioteques com a espai viu; iniciar nous projectes, i facilitar la participació ciutadana.
Pots informar-te de totes les iniciatives de la commemoració al seu web, des del calendari d'activitats.
Avui t'ensenyem el web dels Museus d'Esplugues de Llobregat que engloba dos museus: Can Tinturé i "La Rajoleta".
Ambdós comparteixen la mateixa temàtica i complementen un mateix discurs sobre la ceràmica de construcció.
Els dos espais estan emplaçats geogràficament l'un al davant de l'altre, separats pel pas del carrer de l'Església.
Can Tinturé exposa la col·lecció de rajola de mostra de Salvador Miquel que, formada bàsicament de rajola catalana, compta amb més de tres mil peces i abasta des del s.XIV fins a mitjan s.XIX, és a dir, acaba quan s'inicia l'activitat de la fàbrica "La Rajoleta".
La visita a l'actual recinte de "La Rajoleta" ens introdueix en els antecedents i inicis de la història i la producció de la fàbrica de ceràmica "Pujol i Bausis", que durant el Modernisme va adquirir un paper molt destacat.
Al web trobaràs tota la informació necessària per preparar una visita a aquests dos interessants equipaments.
També et volem ensenyar webs de fora de Catalunya, així que en aquesta ocasió et proposem que visitis el web del festival SummerStage de Nova York.
Fa 30 anys que SummerStage porta la millor música a Central Park durant els mesos d'estiu.
Enguany, però, per commemorar els seus 30 anys, el festival s'estén des de maig fins a l'octubre.
En la seva programació inclou des de hip-pop o rock fins a òpera, dansa, espectacles de circ... amb artistes consolidats i novells...
Catalunya també estarà representada al festival de la mà de l' Institut Ramon Llull que hi porta les actuacions d'Oques Grasses, La iaia, Sílvia Pérez Cruz i DJ Guillamino sota el programa "Catalan Sounds On Tour", el diumenge 28 de juny, en una jornada que s'allargarà des de les dues fins a les set de la tarda.
Fes una ullada a la programació!
Poden rebre suport totes les activitats d'arts escèniques i música professionals que estiguin acceptades a Programa.cat i que tinguin l'estat "Ajut a la programació estable".
No podrà beneficar-se del suport de Programa.cat cap activitat que ja rebi o hagi rebut alguna mena d'ajut per a la mateixa finalitat per part del Departament de Cultura i/o de les Diputacions.
Sí, la difusió (cartells, programes de mà, fulletons, baners, anuncis, etc.) que es faci de les propostes d'arts escèniques i musicals professionals contractades a través de Programa.cat haurà d'incloure, en un lloc preeminent, el logotip del Departament de Cultura, que us podeu descarregar des de la pàgina web del Programa d'Identificació Visual de la Generalitat de Catalunya.
A més, s'haurà d'incloure en un lloc destacat el logotip de les Diputacions segons l'àmbit d'actuació, ja sigui Barcelona, Girona, Lleida o Tarragona.
Per consultar el calendari de Programa.cat, entreu a l'apartat Terminis d'aquesta web.
Les taules de suport econòmic es poden consultar per trimestres en l'apartat Taules de suport econòmic d'aquest web.
Un cop reunida la comissió assessora de Programa.cat i aprovats els suports econòmics del trimestre que correspongui, i sempre que el Departament de Cultura hagi donat la conformitat a les activitats, els municipis i les companyies poden consultar les columnes "Suport Generalitat" i "Suport Diputació" de l'apartat "Activitats Culturals" de l'aplicació informàtica Programa.cat
Per saber quins imports són subvencionables i també quines són les activitats subvencionables o no, es poden consultar els apartats "Imports subvencionables" i "Activitats subvencionables i no subvencionables" d'aquest web.
En el cas d'activitats contractades amb un sistema de retribució mixta (fix + taquillatge) o remunerades en funció de la recaptació de la taquilla més IVA no repercutible, cal que l'ajuntament o ens local enviï un document oficial a la bústia de correu en el termini de 30 dies des que ha tingut lloc l'activitat.
La bústia de correu a la qual s'haurà d'enviar el document variarà en funció de l'àmbit de cada activitat:
Aquest document ha d'incloure l'import total que l'ajuntament o ens local ha de pagar a la companyia/grup, i ha d'indicar la liquidació neta tant de la taquilla com, si n'hi ha, de la part fixa.
Prenent com a base aquest import total, es calculen els suports que corresponguin i s'informen a l'aplicació de Programa.cat.
Cal tenir en compte que en aquests casos és un requisit imprescindible que la taquilla l'hagi gestionada l'espai escènic.
Sí, de fet, les activitats que estiguin pensades per fer-se al carrer són les úniques que no han de complir el requisit de ser activitats de pagament.
Us convidem a visitar espais de la xarxa que ens han semblat interessants, actuals i ben organitzats.
En aquest espai us proposem que visiteu una pàgina del web del Departament de Cultura o altres webs de temes culturals relacionats amb la Generalitat de Catalunya.
En aquesta ocasió us recomanem el nou reportatge de Cultura: Propostes per a infants.
El reportatge proposa un recull d'activitats culturals per realitzar amb els infants, així com d'altres que poden ser d'utilitat per als pares o tutors.
Així, trobareu des d'activitats relacionades amb el món del llibre (Dia Internacional del Llibre Infantil, Món Llibre, Saló del Llibre Infantil i Juvenil de Catalunya...), el teatre (Festival Circ Cric, La Mostra d'Igualada, Dia Mundial del Circ, Fira de Teatre de Titelles de Lleida...), el cinema (CINC Cinema infantil en català, Filmoteca...) o la música (Festival Minimúsica, Festivalot...), entre d'altres.
• Reportatge "Propostes per a infants"
Us presentem també un web destacat de casa nostra: el web de Pack Màgic.
Pack Màgic és una distribuïdora de cinema infantil creada per la cooperativa promotora de mitjans audiovisuals Drac Màgic, que està enfocada en la difusió de pel·lícules i altres recursos audiovisuals que estimulen la sensibilitat estètica, l'educació emocional i la transmissió en valors socials i culturals.
Les pel·lícules que formen part del catàleg de Pack Màgic estan adreçades a nens i nenes d'entre 2 i 12 anys i es distribueixen en versió doblada en català.
Les pel·lícules estrenades a partir del 2014 s'exhibeixen també amb subtítols, per fomentar la lectura i fer-les accessibles a infants amb dificultats auditives.
A través de l'app Artaccès (versió IOS i Android ) es pot accedir de forma gratuïta a l'audiodescripció en català per a infants amb dificultats visuals.
Per últim, us volem ensenyar un web interessant de fora de Catalunya.
En aquesta ocasió us proposem que visiteu el web de la Fira del Llibre de Bolonya, considerada una de les més importants dedicades al llibre infantil.
A la Fira convergeixen artistes (il·lustradors, dissenyadors gràfics...), agents literaris, editors, autors, traductors, desenvolupadors de negocis, distribuïdors, llibreters, bibliotecaris...
L'edició d'enguany, sota el lema "Alimentar la imaginació", se celebrarà entre el 4 i el 7 d'abril i compta amb la participació de 54 entitats catalanes –9 editorials, 2 associacions, 41 il·lustradors i 2 institucions– especialitzades en llibres infantils, mitjançant l'estand que el Departament de Cultura posa a la seva disposició.